IPhone 16e

**iPhone 16e** (**e** - մատչելի), Apple Inc կազմակերպության կողմից ստեղծված iPhone մոդելի սմարթֆոն։ Այն մտնում է iPhone 16 շարքի մեջ, որը ներառում է նաև iPhone 16, iPhone 16 Plus, iPhone 16 Pro և iPhone 16 Pro Max մոդելները։ 2025 թվականի փետրվարի 19-ին այն ներկայացվել է որպես մատչելի մոդել՝ 599 ԱՄՆ դոլար մեկնարկային գնով, ինչը բարձր է իր նախորդ iPhone SE(3-րդ սերնդի)  մեկնարկային գնից։

Սմարթֆոնը ունի է A18 չիպ չորս միջուկային գրաֆիկական պրոցեսորներով, մինչդեռ iPhone 16-ում օգտագործվում է հինգ միջուկ ունեցող տարբերակ, լռության ռեժիմի անջատիչի փոխարեն տեղադրված է գործողությունների կոճակ, 48 մեգափիքսել հիմնական տեսախցիկով «Fusion 2 in 1» տեխնոլոգիայով, Face ID-ով, USB-C պորտով Lightning-ի փոխարեն և բոլորովին նոր բջջային C1 մոդեմով, որը մշակվել է «Apple»-ի և ստեղծվել է «TSMC» ընկերության կողմից: iPhone 16e-ն ունի Apple Intelligence ֆունկցիա։

Ի տարբերություն iPhone 16 և iPhone 16 Pro մոդելների՝ iPhone 16e-ն չունի մի շարք գործառույթներ, ներառյալ տեսախցիկի կառավարումը, տեսախցիկի գերլայն օբյեկտիվը, երկրորդ սերնդի գերլայնաշերտ կապ: iPhone 16e-ն չունի MagSafe-ով լիցքավորման ֆունկցիան, և նույնիսկ պաշտոնական պատյաններում MagSafe չկա, այնուամենայնիվ կան ընկերություններ, որոնք արտադրում են iPhone 16e-ի համար MagSafe-ով պատյաններ: Նրա էկրանը, ինչպես iPhone 14-ինը, պահպանում է կտրվածքը Dynamic Island-ի փոխարեն: iPhone 16e-ն համեմատվում է iPhone 5c-ի հետ, որը iPhone 5s-ի պարզեցված տարբերակն էր սահմանափակ գործառույթներով։

iPhone 16e-ի անոնսից հետո դադարեցվել է iPhone 14-ի, iPhone 14 Plus-ի և iPhone SE-ի (3-րդ սերնդի) թողարկումը: Այս պահից սկսած վաճառքում այլևս չկան iPhone-ներ «Տուն» կոճակով, իսկ Face ID-ն դարձել է ստանդարտ նույնականացման տեխնոլոգիա ամբողջ iPhone ցանցում:

## Պատմություն
Մինչև պաշտոնական թողարկումը լուրեր են պտտվել, որ iPhone SE (3-րդ սերնդի) փոխարինողը կարող է ստանալ iPhone 16e անվանումը: Այդ լուրերը հաստատվել են 2025 թվականի փետրվարի 19-ին, երբ Apple-ը պաշտոնապես ներկայացրել է սարքավորումը: Սա նշանակում է, որ iPhone 16e-ն կարող է օգտագործվել որպես iPhone 16 շարքի սկզբնական մակարդակի մոդել:

Apple-ը սկսել նախնական պատվերները ընդունել 2025 թվականի փետրվարի 21-ից, իսկ վաճառքը սկսվել է 2025 թվականի փետրվարի 28-ից:

## Դիզայն
Այս մոդելը չունի «Տուն» կոճակ և ունի եզրից եզր ձգվող էկրան: Սմարթֆոնն ունի ալյումինե շրջանակ, որը զուգակցված է առջևի փայլուն և հետևի փայլատ ապակիների հետ: Չափերը և առջևի ապակու դիզայնը նույնական են iPhone 13-ի և iPhone 14-ի հետ:
Պատկեր:IPhone_16e_black_front_view.jpg|iPhone 16e-ի դիմային կողմ
Պատկեր:IPhone_16e_black_rear_view.jpg|iPhone 16e-ի հետին կողմ


### Գույներ
iPhone 16e-ը հասանելի է երկու գույնով՝ սև և սպիտակ

## Ծրագրային ապահովում
Տեղադրված է iOS 18.3.1։ Ունի Apple Intelligence ֆունկցիան։

## Արձագանքներ
iPhone 16e-ն ստացել է ընդհանուր առմամբ դրական արձագանքներ, շատերը գոհունակություն են հայտնել Apple C1 մոդեմի աշխատանքից և սարքի ինքնավար աշխատանքի ժամանակից, բայց քննադատել են սմարթֆոնի գնային քաղաքականությունը և MagSafe-ի բացակայությունը:

Պատրիկ Հոլլանդը, CNET տեխնոլոգիական կայքի գրախոսը, գնահատել է սմարթֆոնը 10-ից 8․5 միավորով: Հոլլանդն անցկացրել է iPhone 16e-ի և iPhone 16 Pro Max-ի ուղղակի համեմատություն՝ գնահատելու համար տվյալների ներբեռնման արագության տարբերությունը iPhone 16e-ի Apple C1 մոդեմի և iPhone 16 Pro Max-ի Qualcomm մոդեմի միջև: Կատարվել է AT&T օպերատորի 5G ցանցի թեստավորում փողոցում և շենքի ներսում: Համեմատությունը ցույց է տվել, որ Apple C1 մոդեմը կարող է ապահովել տվյալների ներբեռնման ավելի բարձր արագություն, քան Qualcomm ընկերության մոդեմը:

The Verge հրատարակությունը գնահատել է սմարթֆոնը 10-ից 7 միավորով՝ անվանելով սարքը «ծանոթ», նաև նշելով, որ սարքի տեսազանգերի որակը և տվյալների ներբեռնման արագությունը «կարող էին առաջ անցնել», բայց էական տարբերություն չի նկատվել։

Ջուլիան Չոկկատուն, Wired ամսագրի գրախոսը, գնահատել է սմարթֆոնը 10-ից 7 միավորով, բայց տվել է ավելի քննադատական գնահատական: Նա նշել է, որ սմարթֆոնի 599 դոլար գինը թվում է առնվազն 100 դոլարով գերագնահատված նրանց համար, ովքեր ցանկանում են ձեռք բերել սմարթֆոն, որը «պարզապես պետք է iPhone լինի»: Նաև նրա կողմից արտահայտվել է կարծիք, որ սմարթֆոնը հուսալի է, բայց ոչ շատ շահավետ:

## Արտաքին հղումներ
*  — официальный сайт
* iPhone-16e Tech Specs

## Ծանոթագրություններ

Կատեգորիա:2025 հայտնված արտադրանքներ
Կատեգորիա:2025 հիմնադրումներ
Կատեգորիա:2025 հիմնադրումներ ԱՄՆ-ում
Կատեգորիա:IPhone
Կատեգորիա:Սմարթֆոններ